
ŠAKIŲ RAJONO SAVIVALDYBĖS  TARYBA

SPRENDIMAS

DĖL NEGYVENAMOSIOS PATALPOS, ESANČIOS ŠAKIUOSE, BAŽNYČIOS G. 4,  PERDAVIMO LAIKINAI NEATLYGINTINAI VALDYTI IR NAUDOTIS

2009 m. rugsėjo 24 d. Nr. T-311
Šakiai


Savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr.113-4290) 16 str. 2 d. 26 p., Valstybės ir savivaldybių turto valdymo, naudojimo ir disponavimo juo įstatymo (Žin., 1998, Nr.54-1492; 2002, Nr.60-2412) 13 str. 1 d., savivaldybės tarybos 2005 m. gruodžio 22 d. sprendimu Nr.T-359 patvirtintu Savivaldybei nuosavybės teise priklausančio turto perdavimo panaudos pagrindais laikinai neatlygintinai valdyti ir naudotis tvarkos aprašu bei atsižvelgdama į Kauno teritorinės statistikos valdybos 2009 m. rugsėjo 14 d. raštą, nusprendžia:

1.
Perduoti Kauno teritorinės statistikos valdybai laikinai neatlygintinai valdyti ir naudotis pagal panaudos sutartį iki 2010 rugsėjo 30 d. savivaldybei nuosavybės teise priklausančią ir šiuo metu savivaldybės administracijos patikėjimo teise valdomą 12,35 kv. m ploto negyvenamąją patalpą, esančią Šakiuose, Bažnyčios g. 4 (Nekilnojamojo turto objekto kadastro duomenų byloje Nr. 84/296 unikalus pastato Nr. 8495-2000-2018, pastatas pažymėtas šifru 1B3/p, patalpos indeksas – 1-19), Lietuvos Respublikos 2010 metų visuotinio žemės ūkio surašymui vykdyti. 



2.
Įgalioti savivaldybės administracijos direktorių sudaryti ir pasirašyti perduodamų negyvenamųjų patalpų panaudos sutartį bei perdavimo ir priėmimo aktą, parengtus pagal savivaldybės tarybos 2005 m. gruodžio 22 d. sprendimu Nr.T-359 patvirtintas sutarties ir perdavimo-priėmimo akto formas. 

